Veiligheidsbeamptes sterf tydens KZN-rooftogFoto verskaf deur Emer-G-Med Twee veiligheidswagte is Woensdag doodgeskiet tydens ŉ sakerooftog in Springfield in Durban, KwaZulu-Natal. Emer-G-Med se paramedici is na die toneel in Londonderry-singel ontbied. “Twee mans, tussen 40 en 50 jaar oud, het skietwonde opgedoen. Een van die mans het noodlottige beserings opgedoen en paramedici kon nie enigiets vir hom doen nie. Hy is op die toneel dood verklaar.” Die tweede man was in ŉ bedenklike toestand en het, ondanks pogings deur paramedici om sy lewe te red, ook op die toneel gesterf. “Die mans het as veiligheidswagte by die onderneming gewerk toe gewapende rowers hulle oorval het. ŉ Skietery het gevolg.” Die polisie stel ondersoek in.